Diari Oficial de la Generalitat Valenciana


Sumari del DOGV 1372, del 03-09-1990 (1990/818640)

DECRET 139/1990, de 30 de juliol, del Consell de la Generalitat Valenciana, pel qual són regulades les taxes universitàries per al curs acadèmic 1990-1991 en les Universitats de la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/30/139/dof/vci/html**

### Dades del document

Número de DOGV
:   1372

Data del DOGV
:   03-09-1990

Secció del DOGV
:   DISPOSICIONS GENERALS

Número del document
:   1990/818640


Data del document
:   30-07-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 139/1990, de 30 de juliol, del Consell de la Generalitat Valenciana, pel qual es regulen les taxes universitàries per al curs acadèmic 1990/91, en les universitats de la Comunitat Valenciana.  
La Llei Orgànica 5/1982 d?1 de juliol, d'Estatut d?autonomia de la Comunitat Valenciana, estableix en l?article 35 la competència plena de la Generalitat Valenciana en la regulació i l'administració de l?ensenyament, sense perjudici de la que correspon a l?Estat.  
La Llei Orgànica 11/1985, de 25 d?agost, de reforma universitària, estableix en l?article 54 que les taxes acadèmiques, per estudis conduents a títols oficials, seran fixades per la Comunitat Autònoma corresponent dins els límits que estableix el Consell d'Universitats, mentre les corresponents a la resta d'estudis les fixarà el consell social de cada Universitat.  
Després del traspàs de serveis de l?Administració de l'Estat a la Comunitat Valenciana en matèria d'Universitats, que regula el Reial Decret 2633/1985, de 10 de novembre, la disposició addicional segona, punt 4, de la Llei 4/1990 de 31 de maig, de pressuposts de la Generalitat Valenciana per a l'exercici 1990, estableix que el Govern valencià regularà les taxes acadèmiques universitàries per al curs 1990/91, dins els límits que establesca el Consell d'Universitats.  
Amb aquesta finalitat s'actualitzen les tarifes vigents en el curs proppassat mitjançant l'aplicació del percentatge d'inflació previst per a enguany, determinació que està dins els límits establerts pel Consell d'Universitats en l'exercici de les competències que li atribueix l'article 54 de la Llei de reforma universitària, i és coincident amb el criteri qualitatiu utilitzat per aquest òrgan per fixar el límit mínim.  
En atenció d?aquests motius, amb l?informe previ del Consell d'Universitats, a proposta dels Consellers d'Economia i Hisenda i de Cultura, Educació i Ciència, i amb la deliberació prèvia del Consell de la Generalitat Valenciana, en sessió celebrada el dia 30 de juliol de 1990,  
DECRETE:  
Article primer Les taxes per al curs 1990/1991 en les universitats públiques de la Comunitat Valenciana seran les establertes en les tarifes de l'annex d'aquest Decret.  
Article segon  
1. Els alumnes dels centres i instituts universitaris no estatals adscrits i els qui obtinguen la convalidació de cursos complets o assignatures soltes per raó d'estudis realitzats en, centres nacionals no estatals o en centres estrangers pagaran a la Universitat, en concepte d'expedient acadèmic i de prova d'avaluació, el 25 per 100 de les taxes establertes en els apartats 1,2 i 3.1 de la tarifa primera de l'annex. Les altres taxes se satisfaran en la quantia íntegra prevista.  
2. La revalidació d'estudis realitzats en centres estatals meritarà taxes  
Article tercer  
Els alumnes tindran dret a elegir la forma d'efectuar el pagament de les taxes establertes per als diversos estudis universitaris en els apartats 1,2 i 3.1 de la tarifa primera, bé fent-ho efectiu en un únic pagament a l?inici de curs, o de forma fraccionada en dos terminis iguals, que seran ingressats un, en formalitzar la matrícula i l'altre en la segona quinzena del mes de desembre. Si un o tots dos terminis no són pagats, la matrícula serà automàticament anul·lada, sense dret a cap reintegrament.  
Article quart  
Els alumnes podran matricular-se d'assignatures soltes amb independència del curs al qual aquestes corresponguen, excepte quan la Universitat haja establert incompatibilitats acadèmiques. En tot cas el dret a l'examen i l'avaluació corresponent de les assignatures matriculades restarà limitat per les incompatibilitats acadèmiques derivades dels plans d'estudis.  
Amb aquesta finalitat, les universitats, mitjançant el procediment que determinen les juntes de govern respectives, podran fixar un règim d'incompatibilitats acadèmiques per a aquells plans d'estudis en el quals no estigués establert prèviament.  
L?exercici del dret de matricula establert en aquest article no obligarà a la modificació del règim d'horaris generals determinat en cada centre, d'acord amb les necessitats docents dels plans d'estudis.  
No obstant això, aquells alumnes que inicien uns estudis hauran de matricular-se del primer curs complet, llevat dels cursos en. què s'haja produït la revalidació d'assignatures d'aquest primer curs.  
Article cinqué  
1. D?acord amb l'article tercer, punt 1, del Reial Decret 2298/1983, de 28 de juliol, pel qual es regula el sistema de beques i altres ajudes a l?estudi de caràcter personalitzat, no estaran obligats a pagar taxa acadèmica els alumnes que reben una beca amb càrrec als Pressuposts Generals de l?Estat.  
Els alumnes que en formalitzar la matrícula s'acullen a l?exempció de taxes per haver sol·licitat la concessió d'una beca i, posteriorment, no obtingueren la condició de becari amb dret a l'ajuda prevista en l?article 13 de l?Ordre del Ministeri d'Educació i Ciència de 12 de juny de 1989, estaran obligats al pagament de les taxes corresponents a la matrícula que efectuaren, i el fet de no pagar comportarà automàticament l'anul·lació de la matrícula esmentada en totes les assignatures.  
2. Els organismes que, amb càrrec als Pressupostos Generals de l'Estat, concedesquen beques o ajudes a l'estudi, compensaran les universitats de l'import de les taxes acadèmiques no satisfetes pels alumnes becaris fins on arriben els crèdits que, amb aquesta finalitat, siguen autoritzats en el pressupost de despeses, sense perjudici de la compensació inclosa en els pressuposts de les universitats respectives.  
Article sisé  
1. Les taxes establertes en els apartats 1,2 i 3.1 de la tarifa primera de l'annex d'aquest Decret podran abonar-se per curs complet o per assignatures. En aquest últim supòsit es diferenciaran únicament dues modalitats d'assignatures: anual i quadrimestral.  
La classificació de les assignatures en anuals o quadrimestrals serà establerta per cada Universitat en funció del número d'hores lectives que figuren en els plans d'estudi. L?import de les taxes que s'ha d'aplicar per a les assignatures quadrimestrals serà la meitat del que estableix en els apartats 1,2 i 3.1 de la tarifa primera de l'annex d'aquest Decret per assignatures anuals.  
2. L?import de les taxes establertes per a assignatures soltes serà diferent, segons que el curs a què corresponga estiga constituït per menys de set assignatures anuals, o per set o més assignatures anuals. Amb aquesta finalitat, una assignatura anual equivaldrà a dues assignatures quadrimestrals.  
3. Quan un alumne es matricularà en una mateixa assignatura per tercera o posteriors vegades, l'import de matricula d'aquesta s'incrementarà en un 20 per cent.  
4. En lot cas, quan un alumne es matricularà en assignatures soltes corresponents a un mateix curs, l'import de la matricula no podrà excedir al fixat per un curs complet, i, si en alguna d'aquestes es matricula per tercera o posteriors vegades, no podrà superar al corresponent a un curs complet més el 20 per 100 d'aquest.  
5. Les bonificacions corresponents a l'aplicació d'una o diverses matricules d'honor es portaran a efecte una vegada calculat l'import de la matricula.  
Article seté  
L?import dels cursos o dels seminaris de cada programa de doctorat i el de les matèries dels plans d?estudis oficials estructurats per crèdits, es calcularà d'acord amb el número de crèdits assignats a cada curs, seminari o matèria.  
Article vuité  
Per l?expedició dels documents i la realització dels tràmits que s'enumeren en l'annex d'aquest Decret únicament es podran exigir les taxes que s'hi consignen.  
Article nové  
L?import de les taxes universitàries d'estudis conduents a títols o diplomes que no tinguen caràcter oficial serà fixat pel Consell Social.  
DISPOSICIO FINAL  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 30 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANTONI ESCARRE I ESTEVE  
El Conseller d'Economia i Hisenda,   
ANTONI BIRLANGA I CASANOVA  
ANNEX  
Tarifes  
Primera  
Estudis de facultats i escoles tècniques superiors en qualsevol dels cicles (inclosos els cursos d'adaptació per a l'accés de titulats en escoles universitàries a facultats i escoles tècniques superiors), en col·legis universitaris i escoles universitàries.  
1. Estudis conduents als títols de llicenciat en Medicina, Farmàcia, Odontologia, Veterinària, Ciències (incloses les constituïdes conforme al Decret 1975/1973, de 26 de juliol), Informàtica i Belles Arts; d'Arquitecte o Enginyer; d?Arquitecte tècnic o d'Enginyer tècnic; i de diplomat en Infermeria, Fisioteràpia, Informàtica, Estadística i òptica:  
1.1. Per curs complet: 62.162 Pessetes.  
1.2. Per assignatures soltes:  
a) Assignatura anual corresponent a un curs de menys de set assignatures: 16.169 pessetes.  
b) Assignatura anual corresponent a un curs de menys de set assignatures anuals, en tercera o successives matricules: 19.402 pessetes.  
c) Assignatura anual corresponent a un curs de set o més assignatures anuals. 10.701 pessetes.  
d) Assignatura anual corresponent a un curs de set o més assignatures anuals, en tercera o successives matricules: 12.839 pessetes.  
e) Assignatura anual corresponent a un curs d'un pla d'estudis estructurat per crèdits:  
- En primera ó segona matricula, per cada crèdit 727 pessetes.  
- En tercera o successives matricules, per cada crèdit 872 pessetes.  
2. Altres estudis conduents a títols oficials del primer i segon cicle, diferents als especificats en l'apartat 1 anterior:  
2.1. Per curs complet: 43.882 pessetes.  
2.2. Per assignatura solta:  
a) Assignatura anual corresponent a un curs de menys de set assignatures anuals: 11.192 pessetes.  
b) Assignatura anual corresponent a un curs de menys de set assignatures anuals, en tercera o successives matrícules: 13.427 pessetes.  
c) Assignatura anual corresponent a un curs de set o més assignatures anuals: 7.456 pessetes.  
d) Assignatura anual corresponent a un curs de set o més assignatures anuals, en tercera o successives matrícules: 8.948 pessetes.  
e) Assignatura anual corresponent a un curs d'un pla d'estudis estructurat per crèdits:  
- En primera o segona matrícula, per cada crèdit: 545 pessetes.  
- En tercera o successives matrícules, per cada crèdit: 654 pessetes.  
3. Estudis conduents al títol de doctor:  
3.1. Programa de doctorat:  
a) Conduents a un títol de doctor la denominació del qual es corresponga amb la dels títols de l'apartat 1, per cada crèdit: 4.351 pessetes.  
b) Conduents a un títol de doctor la denominació del qual corresponga amb la dels títols de l'apartat 2, per cada crèdit: 3.105 pessetes.  
3.2. Examen per a tesi doctoral: 9.140 pessetes.  
Segona  
Expedició de títols acadèmics a partir de l1 de gener de 1991.  
1. Doctor: 14.314 pessetes.  
2. Llicenciat, arquitecte o enginyer: 9.610 pessetes.  
3. Diplomat, arquitecte tècnic o enginyer tècnic: 4.963 pessetes.  
Tercera  
Proves d'aptitud per a l'accés a la Universitat: 4.971 pessetes.  
Quarta  
Certificat d'aptitud pedagògica (inclou tots els cursos): 14.544 pessetes.  
Cinquena  
Projecte de final de carrera: 9.140 pessetes.  
Sisena  
Estudis d'especialitats en àrees de Ciències de la Salut:  
1. Estudis d'especialitats mèdiques que no requeresquen formació hospitalària de l'apartat 3r de l'annex del Reial Decret 127/1984, d'11 de gener, en unitats docents acreditades: per cada crèdit 2.512 pessetes.  
2. Estudis d'especialitats d'Infermeria en unitats docents acreditades, recollides en el Reial Decret 992/1987, de 3 de juliol: per cada crèdit 641 pessetes.  
3. Estudis de l?especialitat de Farmàcia, Anàlisis Clíniques, en escoles professionals reconegudes segons el Reial Decret 2708/1982, de 15 d?octubre: per cada crèdit 2.512 pessetes.  
Setena  
Obtenció, per revalidació, de títols de diplomats en escoles universitàries:  
1. Per avaluació acadèmica i professional conduent a aquesta revalidació: 9.140 pessetes.  
2. Per treballs exigits per a aquesta revalidació: 15.223 pessetes.  
Vuitena  
Secretaria:  
1. Obertura d?expedient acadèmic, certificats acadèmics i trasllats d?expedients acadèmics: 1.742 pessetes.  
2. Compulsa de documents: 684 pessetes.  
3. Expedició de targetes d'identitat: 374 pessetes.


Còpia Permalink ELI